Foto: Sputnik Tojikiston hukumati Rossiya bilan Podmoskovedagi “Jukovskiy” aeroportidan aviaqatnovlarni yo‘lga qo‘yishga doir kelishmovchilikni hal etish mumkin, deb hisoblamoqda. Bu haqda, Tojikiston transport vazirligi fuqaro aviatsiyasi boshqarmasi vakili Anvar Nurov «Interfaks» agentligiga ma’lum qilgan. «Rossiya tomoni bu masalani muhokama qilish maqsadida maktub yuborgan. Biz ularni 24 noyabr kuniga taklif qilganmiz», — degan mulozim. 3 noyabr kuni «Kommersant’» gazetasi Rossiya 8 noyabrdan bir tomonlama tartibda Tojikiston bilan aviaparvozlarni to‘xtatishi mumkinligi haqida xabar qilgan edi.